Vedlegg B3

Styrehonorar KIR

Grunnet uklart vedtak på årsmøte i 2021 har styret funnet behov for å presisere ordlyden i dette vedtaket.

Vedtak og status fra årsmøte i 2021

Styrehonorar pr. mai 2021 utbetales iht vedtak fra årsmøte 22 juni 2021.

Vedtaket lyder som følger:

*Det ble i budsjettet for 2021 avsatt midler til godtgjøring til styret. Nærmere detaljer om godgjøringsmodell ble imidlertid ikke fastsatt, og styret har derfor ikke foretatt noen utbetalinger.*

*Godtgjøringsordningen for Kongsberg Idrettsråd legges innenfor den økonomiske rammen som er for godtgjøringsordninger for styret i Stiftelsen Kongsberghallen.*

***Vedtak:***

*Styrets innstilling ble enstemmig vedtatt.*

*Budsjettposten vedtatt på samme årsmøte var på kr. 48.600.-*

Styrehonorar for Kongsberghallen var på samme tidspunkt som følger:

*Styreleder mottar kr. 45.000,- pr år*

*Nestleder mottar kr. 10.000,- pr år*

*Styremedlemmer mottar kr. 600,- pr møte. Dette gjelder også for andre møter styremedlemmer deltar i for Kongsberghallen*

Som følge av misforholdet mellom vedtakets ordlyd og den faktiske avsatte budsjettposten har styret valgt å holde utbetaling av styrehonorar innenfor den vedtatte budsjettposten.

Fra årsmøte i 2023 fremmes følgende forslag om styrehonorar:

Styreleder mottar kr. 45.000,- pr år

Nestleder mottar kr. 10.000,- pr år

Styremedlemmer mottar kr. 600,- pr møte. Dette gjelder også for andre møter styremedlemmer deltar i for Idrettsrådet. Disse møtene skal være godkjent av styrets leder.

Samlet budsjettpost for 2023 tilknyttet styrehonorar er justert til kr. 125.000.-

Fra 2024 er det fremmet et forslag fra styret om at valgkomiteen overtar ansvaret for å fremme forslag til styrehonorar. Ref. vedlegg E.